Cempaka Melati

Cempaka Melati ialah sebuah siri drama televisyen Malaysia 2023 arahan Amirul Fadhli yang dibintangi oleh Sharifah Husna, Azrel Ismail dan Syafie Naswip. Siri drama ini telah memulakan tayangan di Drama On 2, TV2 pada 12 Disember 2023 menggantikan Inspektor Babyface .

 Sinopsis 

Cempaka Melati bekerja di sebuah tempat peranginan dan sejak kebelakangan ini sering mengalami kejadian misteri seperti namanya dipanggil, ternampak kelibat rakan sekerjanya secara misteri serta mimpi-mimpi aneh. Bukan sahaja itu, kini bekas teman lelakinya, Addin muncul bersama isterinya, Hana di tempat peranginan itu untuk berbulan madu. Namun Melati mengelakkan diri kerana dia enggan mengingati memori bersama lelaki itu.

Melati banyak menerima hadiah daripada pengirim misteri. Pada masa yang sama, Addin cuba untuk mendekati Melati. Walaupun sudah beristeri, Addin masih menaruh harapan terhadap Melati. Rupa-rupanya Addin tidak tahu sebab sebenar Mel putus dengan dia dulu. Dalam pada itu, gerak-geri Melati diperhatikan oleh seorang jejaka kacak bernama Zhariff.

Kehadiran Zhariff mula menarik perhatian Melati. Yang peliknya, tiada seorang pun kawan-kawan Melati yang pernah nampak jejaka tersebut. Hana pula mula syak Addin ada sesuatu dengan Melati.

 Pelakon 
Pelakon utama
 Sharifah Husna sebagai Cempaka Melati
 Azrel Ismail sebagai Zhariff
 Syafie Naswip sebagai Addin
Pelakon pembantu
 Dato' Sri Eizlan Yusof sebagai Dr. James Abdullah
 Zarynn Min sebagai Kamelia
 Dian P. Ramlee
 Kuza Muzani
 Jasmin Hamid sebagai Puan Hayati
 Kay Maria
 Fathil Dani
 Shukri Tahir sebagai Chef Dee
 Sathisvaran sebagai Gary/Muiz
 Asyiqin Zaed sebagai Anggerik
 Afiqah Ishak sebagai Hana
 Sara Daewoo sebagai Deejah
 Syaza Irwanie sebagai Nani
Rujukan
Kategori:Drama Melayu 2023
Kategori:Drama adaptasi novel di Malaysia
Kategori:Rancangan TV2